Diari Oficial de la Generalitat Valenciana


Sumari del DOGV 7585, del 04-08-2015 (2015/6696)

Notificació de la sentència dictada en el procediment ordinari número 37/2009.
------------------------------------------------------------------------------

### Dades del document

Número de DOGV
:   7585

Data del DOGV
:   04-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6696


Organisme emissor
:   Jutjat de Primera Instància i Instrucció Número 2 d'Alcoi

Tipus de document
:   Edicte

Notificació de la sentència dictada en el procediment ordinari número 37/2009. [2015/6696]  
Demandant: Víctor Sánchez Cantó.  
Procuradora: Julia Blanes Boronat.  
Lletrat: Javier Molina Prats.  
Demandats: Elsa Leiva García, Ivonne Montalvo Leiva, Marka Katiuska Montalvo Leiva i Douglas Fumero Leiva.  
Procuradora: Sonsoles Pastor Carbonell.  
María Nieves Martín Rincón, secretària judicial del Jutjat de Primera Instància i Instrucció número 2 d'Alcoi, faig saber que en el present procediment de juí ordinari número 37/2009, seguit a instàncies de Víctor Sánchez Cantó contra Elsa Leiva García, Ivonne Montalvo Leiva, Marka Katiuska Montalvo Leiva i Douglas Fumero Leiva, s'ha dictat sentència que, literalment, diu així:  
  
«Sentència número 44/2015  
Alcoi, 31 de març de 2015  
Javier Santolaria Comeche, jutge titular del Jutjat de Primera Instància i Instrucció número 2 d'Alcoi, he vist les presents actuacions de procediment de juí ordinari número 37/2009, seguides davant d'este Jutjat a instància de la procuradora dels tribunals Julia Blanes Boronat, en representació de Víctor Sánchez Cantó i defés pel lletrat Javier Molina Prats, contra Marta Katiusca Montalvo Leiva, Douglas Fumero Leiva, declarats en rebel·lia, i Ivonne Montalvo Leiva, representada esta última per la procuradora dels tribunals Sonsoles Pastor Carbonell i defesa per la lletrada Ana Fullana Tortosa, hereus d'Elsa Leiva García, sobre atorgament d'escriptura pública de venda de finca rústica.  
  
  
Antecedents de fet  
Primer. Per la representació processal de Víctor Sánchez Cantó, es va formular demanda de juí ordinari contra Elsa Leiva García que, per torn de repartiment, va correspondre a este Jutjat. En esta, al·legats els fets i fonaments jurídics que es van estimar procedents, se suplicava que es dictara sentència per la qual es declarara:  
La condemna a la part demandada a atorgar escriptura pública de venda a favor de l'actor i respecte de la finca rústica en el terme municipal de Balones, paratge denominat Carrascalet o Màrgens de Dalt, i inscrita en el Registre de la Propietat de Cocentaina com a finca 682 de l'Ajuntament de Balones, amb el pagament previ o simultani per part de l'actor de la resta de la quantitat no satisfeta per la compra de la dita finca, l'import de la qual és de 901,52 euros, o de la quantitat que puga, en qualsevol altre cas, determinar el jutjador, i les despeses d'escriptura d'acord amb la llei, amb imposició de costes.  
Segon. Admesa a tràmit la demanda, es va citar a termini la part demandada perquè en el terme legal compareguera en les actuacions assistida de lletrat i procurador i contestara a la demanda. La part demandant va presentar un escrit, de data 6 de juliol de 2009, en què s'indicava que la demandada havia mort, i s'havia desenrotllat el procediment de successió processal; en un primer moment es coneixia el nom d'una filla, Ivonne Montalvo Leiva. Per mitjà d'un escrit de data 12 de novembre de 2010, presentat per l'actor, i després de justificar la defunció de la demandada, es va saber que els fills d'esta eren Ivonne Montalvo Leiva, Marta Katiusca Montalvo Leiva i Douglas Fumero Leiva, dels quals Marta vivia a Cuba i Douglas a Orland (EUA), segons la compareixença d'Ivonne en els jutjats d'Ontinyent, de data 3 de gener de 2011.  
Tercer. Per mitjà de la provisió de data 15 de juny de 2011, es va disposar lliurar oficis als consolats de Cuba i dels Estats Units per a citar els demandats, i es va declarar en rebel·lia Ivonne Montalvo Leiva, mitjançant una resolució de data 15 de juny de 2011.  
Quart. Per mitjà d'una diligència d'ordenació de data 27 de març de 2012, es va acordar citar a termini Douglas per mitjà d'edictes, al no haver pogut ser localitzat, i es va oficiar el Consolat d'Espanya a Cuba perquè determinara si s'havia citat o no Marta Katiusca. Al no comparéixer Douglas en el termini corresponent ni contestar a la demanda, va ser declarat en rebel·lia per mitjà d'una diligència d'ordenació de data 5 de juny de 2012, i s'està a l'espera de la resposta del Consolat d'Espanya a Cuba per a l'assenyalament de l'audiència prèvia.  
Quint. Per mitjà d'una diligència d'ordenació, de data de 7 de febrer de 2013, es torna a recordar al consolat la sol·licitud efectuada, i el consolat va omplir l'esmentada sol·licitud mitjançant un ofici remés el 7 de maig de 2013.  
Sext. Per mitjà d'una diligència d'ordenació de 25 de juny de 2013, es va declarar en rebel·lia Marta Katiuska Montalvo Leiva i es va assenyalar data per a l'audiència prèvia. Arribat el dia, esta es va suspendre per falta de constància de notificació de la rebel·lia a la codemandada Marta Katiuska i per haver sigut designat a Ivonne advocat i procurador d'ofici, sense haver-ho proveït; i es va assenyalar-se posteriorment data per a l'audiència prèvia.  
Sèptim. Observada la designació d'advocat i procurador d'ofici, respecte d'Ivonne, arribat el nou dia de l'audiència prèvia, es va haver de suspendre al no notificar-se la diligència d'ordenació a la procuradora senyora Pastor, i es va fixar una nova data per a l'audiència prèvia.  
Octau. Citades les parts degudes a l'audiència prèvia, esta es va celebrar en presència de l'actor i d'Ivonne, i no hi van comparéixer la resta de demandats que continuen en rebel·lia. Les parts que van comparéixer van manifestar que no hi havia acord i l'actora es va ratificar en el seu escrit de demanda i impugnà documents; admeses les proves declarades pertinents consistents en la documental, interrogatori de part i testifical, es va assenyalar data per a juí.  
Nové. Abans del juí, es va presentar, amb data 2 de febrer de 2015, un escrit d'Ivonne en què sol·licitava la suspensió de l'assenyalament, i es va dictar una provisió, de 3 de febrer de 2015, que no suspenia el juí. Arribat el dia del juí, este es va celebrar i hi va comparéixer la part actora i no la demandada, Ivonne, i no es va suspendre el juí per les raons que s'hi van exposar. Practicades les proves proposades i admeses, es va concloure el judici oralment i va quedar vist per a sentència.  
  
Desé. En el present procediment s'han observat tots els preceptes legals excepte el termini per a dictar esta resolució pel volum de treball que patix este Jutjat.  
  
Fonaments de dret  
[...]  
  
Dispositiva  
Estime íntegrament la demanda formulada per la procuradora dels tribunals Julia Blanes Boronat, en representació de Víctor Sánchez Cantó, contra Marta Katiusca Montalvo Leiva, Douglas Fumero Leiva, declarats en rebel·lia, i Ivonne Montalvo Leiva, representada esta última per la procuradora dels tribunals Sonsoles Pastor Carbonell i defesa per la lletrada Ana Fullana Tortosa, hereus d'Elsa Leiva García, i condemne els demandats a atorgar escriptura pública de venda a favor de l'actor i respecte de la finca rústica en el terme municipal de Balones, paratge denominat Carrascalet o Màrgens de Dalt, i inscrita en el Registre de la Propietat de Cocentaina com a finca 682 de l'Ajuntament de Balones, amb el pagament previ o simultani, per part de l'actor, de la resta de la quantitat no satisfeta per la compra de la dita finca, l'import de la qual ascendix a 901,52 euros, i les despeses d'escriptura d'acord amb llei.  
  
S'imposen les costes del plet a les parts demandades.  
Notifiqueu a les parts la present resolució de forma legal i feu-los saber que es pot interposar un recurs d'apel·lació en vint dies des de la notificació d'esta resolució davant d'este jutjat perquè en tinga coneixement l'Audiència Provincial d'Alacant.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455, LEC). El recurs s'interposarà per mitjà d'un escrit presentat en este jutjat en el termini de vint dies hàbils comptadors de l'endemà de la notificació. De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (97981611 CC EEEE AA) i s'indicarà, en el camp «Concepte» el codi «02 civil-apel·lació» i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà d'una transferència bancària, després d'omplir el codi de compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa o de diferent classe.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència que jutge en esta instància i pronuncie, mane i firme.  
Publicació. L'anterior sentència ha sigut donada, llegida i publicada pel jutge que la subscriu, mentre es trobava en el dia de hui, amb la meua assistència, celebrant audiència pública. En done fe.»  
  
I atés que els demandats, Marka Katiuska Montalvo Leiva i Douglas Fumero Leiva, es troben en parador desconegut, expedisc este edicte a fi que els valga de notificació de forma deguda.  
  
Alcoi, 7 de juliol de 2015.- La secretària judicial: María Nieves Martín Rincón.